ОТЧЕТ

за дейността на ЧН

при НЧ „Васил Левски-2007” с. Сноп

за 2019г.

Уважаеми Читалищни членове, Дами и Господа,за мен е удоволствие да Ви представя отчета за дейността на ЧН при НЧ”Васил Левски-2007” с.Сноп за 2019г.

Основното направление в работата на читалището е да обогатява културния живот на селото, спазва българските обичаи и традиции, като ги пресъздава и предава на поколенията.

В годината която измина, членовете на ЧН проведоха 9 заседания в който бяга взети решения за направата на разходи и промени във връзка с дейността на читалището.

Голяма част от заложените мероприятия по културен календар бяха осъществени. Съвместно с кметско наместничество с.Сноп бяха отпразнувани Бабин ден, Осми март, Първа пролет, събора на селото-9 септември и бе организирано новогодишно тържество. С изложба бяха отбелязани празниците 19.02, 03.03, Баба Марта, Великден.По повод деня на християнското семейство бе изнесен концерт на стари градски песни от състав „Палитра” при НЧ „Светлина-1941” гр.Ген. Тошево. Фолклорната ни група взе участия в организираните събори в общината: „Цветница” и „Богородица” в гр.Ген. Тошево, „Еньовски събор” на язовир Дрян, „Гергьовска люлка” с. Изворово. Имаше изяви и на „Гурково пее и танцува „ с. Гурково общ.Балчик, „Ден на плодородието” гр.Шабла, конкурс за изпълнители на традиционна добруджанска народна песен „Калинка Вълчева” гр.Тервел, Отпразнува ден на Самодееца, с посещение в дома на Кръстинка Григорова бе отбелязан „Ден на пенсионера”, за деня на детето 01.06. направи посещение на детската градина в с.Красен, на 19.02 и деня на независимостта бяха положени венец и цветя на паметника на Васил Левски гр.Ген. Тошево.

Искам да изкажа благодарност на членовете на ЧН и на членовете на фолклорната ни група, за отделеното време и нерви при решаването на наболелите въпроси и навреме свършената работа по организацията за осъществяване на мероприятията.

Благодаря и на Вас, които уважихте с присъствието си нашите тържества и отпразнувахме празниците с заедно.

Изказвам благодарност и на дарителите, който се отзоваха на молбата ни за финансова помощ за посрещане нуждите на читалището.

22.02.2020г. Председател на ЧН……………

с.Сноп /П. Георгиева/

ГОДИШЕН ФИНАНСОВ

ОТЧЕТ

на НЧ”Васил Левски-2007”с.Сноп

за 2019г.

2019г. започваме със салда: 650лв. в банковата ни сметка и по каса 0.45лв.

През 2019г. постъпилите приходи са в размер на 14558лв. както следва:

-държавна и общинска субсидия – 9726лв.

-рента – 3952лв.

-членски внос – 230лв.

-дарения – 300лв.

-възстановени разноски от изпълнително дело – 350лв.

Общия разход за годината е 15203лв. и е разпределен по следния начин:

-разходи за материали- 3250лв.

-разходи за услуги – 1827лв.

-други разходи – 2554лв.

-разходи за заплати и осигуровки – 7169лв.

-корпоративен данък – 403лв.

Или казано по-точно получената субсидия е изразходена за заплати, осигуровки и обзавеждането на големия салон, а останалите разходи са покрити от постъпленията от рента, членски внос и дарения. Годината приключваме с 4.90лв по каса и занулена банкова сметка.

Срамувам се пред всички Вас да кажа, отново, че носиите и през тази година не се заплатиха и остават като задължение за следващото ЧН., по причини независими от нас. Със средствата който бяха заложени за тях в бюджета за 2019г., като ръководство бяхме принудени да заплатим стари задължения за не внесен корпоративен данък за 5 години назад от 2016г. в размер на 1994лв. и 920лв. за адвокатски хонорар свързан с заведените дела от Тодоринка Тодорова срещу ЧН.

Много хора мислят, че нищо не сме направили за периода за който ни бяхте избрали за ЧН, но аз лично не смятам, че е така. През този период заплатихме много стари задължения във вид на осигуровки, данъци и лихви, въведи се документацията в прилежен вид.

Като председател на ЧН заявявам най-отговорно, че не сме направили разходи с които да ощетим институцията на която сме се отдали да работим, въпреки че бяхме задължени да направим разходи, за които нямахме вина за допуснатите нарушения от миналото – от недобра квалификация или нежелание за качествена работа от служители и ръководители от минало време.

22.02.2020г. Председател на ЧН:

с.Сноп /П.Георгиева/

ДОКЛАД

за разпределение на бюджета за 2020г.

на НЧ „Васил Левски-2007” с.Сноп

Календарната 2020г. започваме с 4.90лв. касова наличност, очакваните парични постъпления са от държавна субсидия, членски внос, наем от земеделска земя и евентуално – дарения.

Държавната субсидия за 2020г. е в размер на 7860.00лв/седем хиляди осемстотин и шестдесет лева/и се отпуща на читалището за изплащане основно на ФРЗ. Към момента тази субсидия ще се разпределя пропорционално за длъжността технически сътрудник на 4 часов работен ден и музикален оформител на 2 часа работен ден .

Собствените средства от членски внос и рентата, която ще се наложи да ползваме като авансова, за да може да се работи спокойно и да се покриват ежемесечните плащания за услуги – телефон -240лв, банкови такси-400лв, счетоводна къща-500лв. Трябва да се заложат еднократни плащания за Корпоративен данък за 2019г. – 500лв., трудова медицина. Срамувам се отново пред Вас да призная, че дамските костюми остават за плащане от следващото ЧН, тъй като бяхме принудени през 2019г. със заложените средства от бюджета за тях да платим стари задължения за не внесен корпоративен данък от 2016г. за пет години назад в размер на 1944лв.

До тук изброеното става ясно, че средствата с който, ще разполага следващото ЧН са оскъдни и недостатъчни, затова за да му бъдем в помощ, призовавам всички Вас навреме да си плащаме членския внос и да търсим спонсори.

Благодаря за вниманието.

22.02.2020г. Председател на ЧН:

с.Сноп /П. Георгиева/

ПРОТОКОЛ

№15/26.02.2018г.

Днес 26.02.2018г., се проведе заседание на ЧН на НЧ”Васил Левски-2007” с. Сноп с дневен ред:

1 .Утвърждаване щата на читалището.

2.Поименно щатно разписание.

3.Определяне размера на работната заплата.

На заседанието присъстваха :

1. Павлета Георгиева – председател
2. Стоянка Радева – член
3. Йорданка Никова – член
4. Румяна Михайлова - член

От заседанието отсъства Желязка Михнева, по лични причини, за което предварително бе запозната и чуто нейното становище по дневния ред.

След направените предложения и проведените разисквания, ЧН взе следните РЕШЕНИЯ:

1.Утвърждава щата на НЧ”Васил Левски-2007” както следва:

-длъжност СЕКРЕТАР

-длъжност МУЗИКАЛЕН ОФОРМИТЕЛ

2.Длъжността секретар се извършва в момента от Тодоринка Тодорова на 4/четири / часов работен ден.

Длъжността музикален оформител се извършва от Никола Николов на 2/два/ часов работен ден.

3.Основното трудово възнаграждение за длъжностите бъде съобразено с минималната работна заплата за страната и осигурителния праг за длъжността.

4.Промяната в щата влезе в сила от 01.03.2018г.

Поради изчерпване на дневния ред заседанието бе закрито.

Протоколчик: Председател на ЧН:

/Й. Никова / /П. Георгиева/

Член:

/С. Радева/

Член:

/Й. Никова/

26.02.2018г. Член:

с.Сноп /Р. Михайлова/